**Adam Almqvist** (s. 27. helmikuuta 1991 Jönköping, Ruotsi) on ruotsalainen jääkiekkopuolustaja, joka pelaa Saksan pääsarjassa DEL-liigajoukkue EHC Münchenissä. Elite Prospects -sivuston mukaan hänen suurimmat vahvuutensa ovat hyökkäyspäässä. Almqvistin vahvuuksiin kuuluu pelikäsitys, syöttötaidot, suunnanmuutokset, pelinavaaminen ja viivapelaaminen. Hänellä on kuitenkin kehitettävää luistelussa ja voimassa. Almqvist ei ole kovin isokokoinen puolustaja, mutta hän laittaa kuitenkin ajoittain kroppaa likoon. Almqvist on pelannut urallaan myös kaksi NHL-ottelua Detroit Red Wingsissa kaudella 2013–2014.

Ura
---

### Seuraura

Almqvist on HV71:n kasvatti. Hän voitti kauden 2006–2007 U16 SM:n pronssia- Kaudella 2008–2009 Almqvist voitti tehoilla 8+28=36 J20 SuperElitin puolustajien syöttöpörssin ja sijoittui puolustajien pistepörssissä toiseksi Luleå HF:n Johan Petterssonin jälkeen. Hän voitti kauden päätteeksi hopeaa. Detroit Red Wings varasi Almqvistin seitsemännellä kierroksella 210. pelaajana NHL:n varaustilaisuudessa 2009. Hän oli koko varaustilaisuuden toiseksi viimeinen varaus. Vuotta myöhemmin Almqvistin varasi myös TsSKA Moskova 33. pelaajana KHL:n varaustilaisuudessa 2011.

Marraskuussa 2009 Almqvist teki kolmivuotisen Elitserien-sopimuksen HV71:n kanssa. Hän teki kaudella 2009–2010 28 runkosarjaottelussa tehot 2+6=8. Pudotuspeleissä Almqvist jakoi tehoilla 1+10=11 yllättäen puolustajien pistepörssin voiton joukkuetovereidensa Pasi Puistolan ja David Petrasekin kanssa. Kauden päätteeksi hän voitti Ruotsin-mestaruuden. Almqvist pelasi kaudestaan myös 15 ottelua vielä HV71:n J20-joukkueessa. Pelimäärästään ja -paikastaan huolimatta hän teki hurjat tehot 5+29=34 ja jakoi SuperElitin puolustajien syöttöpörssin voiton Södertälje SK:n Tim Heedin kanssa. Hän sijoittui puolustajien pistepörssissä kolmanneksi Heedin ja Luleån Phillip Kemin jälkeen.

Kaudella 2010–2011 Almqvist voitti lukemalla +20 koko Elitserienin tehotilaston. Toukokuussa 2011 hän teki kolmivuotisen tulokassopimuksen Detroit Red Wingsin kanssa, mutta sopi samalla pelaavansa vielä kauden 2011–2012 lainalla HV71:ssä. Almqvist voitti joukkueen sisäisen tehotilaston lukemalla +16, kuten myös pudotuspeleissä Jason Krogin ja Jesper Fasthin kanssa jaetusti lukemalla +3. Elitserien-kauden jälkeen, maaliskuussa 2012 hän siirtyi amatööritry-out -sopimuksella AHL-joukkue Grand Rapids Griffinsin vahvuuteen. Hän pelasi siellä kolme runkosarjaottelua ilman tehopisteitä.

Almqvist siirtyi kaudeksi 2012–2013 Detroit Red Wingsin organisaatioon. Hän pelasi kautensa kokonaan Grand Rapids Griffinsin AHL-joukkueessa, jossa Almqvistin tulokaskausi toi 68 runkosarjaottelussa tehot 10+21=31 ja 21 playoff-ottelussa tehot 3+7=10. Hän oli runkosarjassa joukkueen eniten maaleja tehnyt puolustaja Chad Billinsin kanssa ja Almqvist jakoi yli puolet kaudesta pelanneista Griffinsin sisäisen tehotilaston voiton Nathan Paetschin kanssa lukemalla +13. Hän jakoi myös kolmella osumallaan AHL:n pudotuspelien puolustajien maalipörssin voiton Syracuse Crunchin Mark Barberion ja Oklahoma City Baronsin Taylor Fedunin kanssa. Almqvist voitti kauden päätteeksi Calder Cupin. 

Kaudella 2013–2014 Almqvist oli tehoilla 4+49=53 Griffinsin paras syöttäjä ja toiseksi paras pistemies Teemu Pulkkisen jälkeen. Hän voitti koko AHL:n puolustajien syöttöpörssin ja sijoittui puolustajien pistepörssissä kolmanneksi. Almqvistin kausi päättyi kuitenkin alavartalovamman vuoksi ensimmäiseen playoff-otteluun, kun Abbotsford Heatin Max Reinhart taklasi hänet selästä laitaan. Almqvist valittiin kauden päätteeksi AHL:n toiseen tähdistökentälliseen. Hän debytoi kauden aikana myös Red Wingsin NHL-joukkueessa, jossa Almqvist pelasi kaksi runkosarjaottelua. Hän teki NHL-debyyttinsä 4. marraskuuta 2013 vieraissa Winnipeg Jetsia vastaan. Almqvist sai ottelussa jääaikaa 15.51 minuuttia. NHL-uransa avausmaalin hän teki seuraavassa ja toistaiseksi viimeisessä NHL-ottelussaan 7. marraskuuta 2013 Dallas Starsia vastaan.

Kaudeksi 2014–2015 Almqvist siirtyi kaksivuotisella sopimuksella KHL-joukkue Severstal Tšerepovetsiin. Kauden jälkeen hänen sopimuksensa kuitenkin purettiin pelillisistä syistä. Almqvist palasi kaudeksi 2015–2016 kaksivuotisella sopimuksella kasvattajaseuraansa HV71:een. Hän teki Ruotsin pääsarjatason yhden kauden piste-ennätyksensä tehoilla 6+13=19. Kauden 2016–2017 päätteeksi Ahlqvist voitti Ruotsin-mestaruuden.

Ahlqvist siirtyi kaudeksi 2017–2018 kaksivuotisella sopimuksella Frölunda HC:n riveihin. Hän teki Mestarien liigassa seitsemässä ottelussa peräti kymmenen syöttöpistettä, joilla Ahlqvist oli Frölundan toiseksi paras pistemies Ryan Laschin kanssa ja jakoi sisäisen tehotilaston voiton hänen kanssaan lukemalla +5.

### Maajoukkueura

Almqvist pelasi alle 19-vuotiaiden World Junior A Challengessa vuonna 2009. Yhteensä hän on pelannut 15 nuorten ja 28 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | HV71 | Elitserien | 28 | 2 | 6 | 8 | 10 | 16 | 1 | 10 | 11 | 8 | Le Mat-pokalen |
| 2010–2011 | HV71 | Elitserien | 52 | 0 | 16 | 16 | 32 | 2 | 0 | 0 | 0 | 0 |
| 2011–2012 | HV71 | Elitserien | 42 | 3 | 8 | 11 | 26 | 3 | 0 | 1 | 1 | 4 |
|  | Grand Rapids Griffins | AHL | 3 | 0 | 0 | 0 | 0 | – | – | – | – | – |
| 2012–2013 | Grand Rapids Griffins | AHL | 68 | 10 | 21 | 31 | 34 | 21 | 3 | 7 | 10 | 12 | Calder Cup |
| 2013–2014 | Detroit Red Wings | NHL | 2 | 1 | 0 | 1 | 0 | – | – | – | – | – |
|  | Grand Rapids Griffins | AHL | 73 | 4 | 49 | 53 | 56 | 1 | 0 | 0 | 0 | 0 | Kakkostähdistö |
| 2014–2015 | Severstal Tšerepovets | KHL | 21 | 0 | 4 | 4 | 12 | – | – | – | – | – |
| 2015–2016 | HV71 | SHL | 47 | 6 | 13 | 19 | 30 | 6 | 0 | 2 | 2 | 6 |
| 2016–2017 | HV71 | SHL | 52 | 4 | 14 | 18 | 24 | 16 | 1 | 5 | 6 | 12 | Le Mat-pokalen |
| 2017–2018 | Frölunda HC | SHL | 50 | 6 | 23 | 29 | 34 | 6 | 1 | 0 | 1 | 4 |
| 2018–2019 | SC Bern | NLA | 50 | 1 | 14 | 15 | 20 | 13 | 1 | 3 | 4 | 29 |
| 2019–2020 | Admiral Vladivostok | KHL | 58 | 8 | 18 | 26 | 34 | – | – | – | – | – |
| 2020–2021 | Dinamo Minsk | KHL | 29 | 0 | 4 | 4 | 18 | 5 | 0 | 0 | 0 | 6 |
| 2021–2022 | Dinamo Minsk | KHL | 41 | 3 | 23 | 26 | 36 | 3 | 1 | 1 | 2 | 2 |
| 2022–2023 | Traktor Tšeljabinsk | KHL | 25 | 1 | 1 | 2 | 12 | – | – | – | – | – |
|  | EV Zug | NL | 17 | 2 | 9 | 11 | 6 | 1 | 0 | 0 | 0 | 0 |
| 6 kautta | yhteensä | Elitserien/SHL | 271 | 21 | 80 | 101 | 156 | 49 | 3 | 18 | 21 | 34 |
| 5 kautta | yhteensä | KHL | 174 | 12 | 50 | 62 | 112 | 8 | 1 | 1 | 2 | 8 |
| 3 kautta | yhteensä | AHL | 144 | 14 | 70 | 84 | 90 | 22 | 3 | 7 | 10 | 12 |
| 2 kautta | yhteensä | NLA/NL | 67 | 3 | 23 | 26 | 26 | 14 | 1 | 3 | 4 | 29 |

Lähteet
-------

* Adam Almqvist The Internet Hockey Databasessa (englanniksi)
* Adam Almqvist Legends of Hockey -sivustolla (englanniksi)
* Adam Almqvist *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Adam Almqvist *Elite Prospects*. Everysport Media Group AB.  (englanniksi)
2. ↑  Pettersson, Robert: HV71 skriver kontrakt med backtalang *Hockeysverige.se*.  3.11.2009. NewsMe. Viitattu 31.5.2011. (ruotsiksi)
3. ↑  Wengel, Daniel: HV71 skriver kontrakt med Almqvist *hv71.se*.  3.11.2009. HV71 Elitishockey AB.  Arkistoitu 4.2.2011. Viitattu 31.5.2011. (ruotsiksi)
4. ↑  Bowness, Rick: Wings signed Almqvist, a '09 draft pick  27.5.2011. DETROIT:  Detroit Red Wings. Viitattu 31.5.2011. (englanniksi)
5. ↑  Bodin, Uffe: Skrev på för Detroit – lånas ut till HV *Hockeysverige.se*.  28.5.2011. NewsMe.  Arkistoitu 30.5.2011. Viitattu 31.5.2011. (ruotsiksi)
6. 1 2  Griffinscentral.com – #5 Adam Almquist (englanniksi)
7. 1 2  Adam Almqvist The Internet Hockey Databasessa (englanniksi)
8. ↑  GRIFFINS VS. STARS *griffinshockey.com*.  7.5.2014. Grand Rapids Griffins.  Arkistoitu 18.10.2016. Viitattu 16.10.2016. (englanniksi)
9. ↑  Adam Almqvist Legends of Hockey -sivustolla (englanniksi)
10. ↑  Detroit Red Wings – Winnipeg Jets – November 4th, 2013 *NHL.com*.  4.11.2013. National Hockey League. Viitattu 16.10.2016. (englanniksi)
11. ↑  Dallas Stars – Detroit Red Wings – November 7th, 2013 *NHL.com*.  4.11.2013. National Hockey League. Viitattu 16.10.2016. (englanniksi)
12. ↑  KHL-seura kaappasi riveihinsä tehopuolustajan Pohjois-Amerikasta  25.6.2014. Nordic Sport Media. Viitattu 16.10.2016.
13. ↑  KHL-seura antoi kahdelle NHL-taustaiselle puolustajalle lähtöpassit  14.7.2015. Nordic Sport Media. Viitattu 16.10.2016.
14. ↑  KHL-seuralta monoa saanut tehopuolustaja löysi uuden seuran *suomikiekko.com*.  16.9.2015. Nordic Sport Media. Viitattu 16.10.2016.
15. ↑  Pettersson Kymmer, Peter: 24:an går i arv *frolundaindians.com*.  8.5.2017. Frölunda Hockey Club. Viitattu 16.10.2016. (ruotsiksi)